open-index/open-wikipedia-markdown huggingface dataset:
Ζουμπουλιά (όνομα)

**Ζουμπουλιά** (τρισύλλαβο: zumbuĺá), ελληνικό γυναικείο κύριο όνομα (βαφτιστικό όνομα).
## Ετυμολογία του ονόματος
Το όνομα προέρχεται από το λουλούδι *ζουμπούλι* «υάκινθος», από το τουρκικό *zümbül* (*sümbül*) -ι, με υποκατάσταση [y > u]. Λόγω ίσως του τουρκικού κλειστού φθόγγου το *ζουμπούλι* εκφέρεται και *ζιμπούλι*.

Ο Μπούτουρας συγκαταλέγει το βαφτιστικό στα «Ονόματα εκ παρομοιώσεων προς φυτά». Σημασιολογικά ταυτίζεται με τα ονόματα Υακίνθη και Διατσέντα.

Η άνθιση του ζουμπουλιού, το πανέμορφο χρώμα και άρωμα του άνθους του είναι χαρίσματα της φύσης που οι άνθρωποι αποδίδουν σε ανθρώπους για λόγους επαινετικούς.
## Ονομαστική εορτή
Συμβατικά, συνήθως στις  3 Ιουλίου, ημέρα κατά την οποία η Ορθόδοξη Εκκλησία και η Καθολική Εκκλησία τιμούν τη μνήμη του μάρτυρα Υακίνθου.
## Διάδοση του ονόματος
Σε μια προσπάθεια στατιστικής αποτίμησης της συχνότητας των ελληνικών ονομάτων, το όνομα *Ζουμπουλιά* παρουσιάζεται ως το 631ο πιο συχνό όνομα (460ο ανάμεσα στα γυναικεία).
## Τύποι και υποκοριστικά του ονόματος
***Ζουμπουλία**, λόγια μορφή
**Ζουμπουλιά*, *Ζουμπουλλιά*, στη Νίσυρο, όπου το διπλό *λ* προφέρεται
**Ζουμπουλιώ*, στον Πόντο και την Αίνο (Enez) της Θράκης
**Ζουμπουλίτσα*, υποκοριστικός τύπος του ονόματος
**Ζεμπουλιά*, στη Σηλυβρία, στον Πόντο και την Αίνο (Enez) της Θράκης
* *Ζουμπούλα*, *Ζυμπούλ*, *Σουμπουλιά*, στην Καππαδοκία
* *Ζούμπι* (δείτε παρά πέντε)

## Αρσενικός τύπος
* **Ζουμπούλιος**, λόγια μορφή
* *Ζουμπούλης*, *Ζουμπούλ*, *Σουμπούλ*, στην Καππαδοκία
* *Ζουμπούλης* και *Ζιμπούλης* στην Κρήτη
* *Ζεμπούλης*, στην Αίνο (Enez) της Θράκης, και *Ζερμπούλης*, στην Κούταλη της Προποντίδας (την πατρίδα του Π. Κουταλιανού)

## Το όνομα ως οικογενειακό
*Παρουσιάζεται με τους τύπους *Ζουμπούλης*, *Ζουμπουλίδης*, *Ζουμπούλογλου*
Ο Τριανταφυλλίδης σημειώνει τον εξελληνισμό του επιθέτου *Ζουμπούλης* σε Ζομβούλης.
## Πρόσωπα με το όνομα Ζουμπουλιά
* Ζουμπουλία Αμπατζίδου, πρόσωπο στη δημοφιλή κωμική τηλεοπτική σειρά *[[Στο Παρά 5]]*
* Ζουμπουλιά, η αδερφή του Νίκου Ξυλούρη
## Δείτε επίσης
Ηρακλής Κακαβάνης, «Καθ’ οδόν: Σε μυθικά “μυρωδάτα” ονόματα», *[[Ριζοσπάστης]]*, 14 Απριλίου 20011 (ανακτήθηκε 13.vi.2015)

## Παραπομπές


## Εξωτερικοί σύνδεσμοι

Κατηγορία:Γυναικεία ελληνικά ονόματα
Κατηγορία:Ονόματα από τον φυτικό κόσμο
Κατηγορία:Ονόματα από τη λαϊκή παράδοση
Πάρις Χίλτον

Η **Πάρις Γουίτνεϊ Χίλτον** (*Paris Whitney Hilton*, 17 Φεβρουαρίου 1981) είναι Αμερικανίδα ηθοποιός, μοντέλο, τραγουδίστρια, DJ, συγγραφέας βιβλίων, καθώς και τηλεοπτική παρουσιάστρια. Ωστόσο φημίζεται για τις κοσμικές εμφανίσεις και για την μεγάλη περιουσία που έχει στην κατοχή της. Είναι κόρη του Ρίτσαρντ Χίλτον και δισέγγονη του Κόνραντ Χίλτον, ιδρυτή των ξενοδοχείων Χίλτον. Γεννήθηκε στη Νέα Υόρκη και μεγάλωσε εκεί καθώς και στο Μπέβερλι Χιλς, ξεκίνησε την καριέρα της ως μοντέλο στην εφηβική ηλικία της. Στην πορεία της ζωής της απέκτησε διεθνώς μεγάλη φήμη όπου έτσι κατέληξε να γίνει διάσημη. Έχει σχολιαστεί πολλές φορές από τα μέσα μαζικής ενημέρωσης για την ζωή της γενικά καθώς και για τις σχέσεις της.

Επίσης έχει εμφανιστεί σε διάφορες ταινίες όπως *Η κούκλα και η πανούκλα* (2008) και σε αυτήν της Σοφίας Κόπολα, *[[Οι Ύποπτοι Φορούσαν Γόβες]]* (2013).

## Προσωπική ζωή

### Σχέσεις - Οικογένεια
Από τον Δεκέμβριο του 2004 μέχρι τον Νοέμβριο του 2005 υπήρξε σε σχέση με τον Έλληνα εφοπλιστή και παραγωγό ταινιών Πάρη Κασιδόκωστα-Λάτση, με τον οποίο ήταν και αρραβωνιασμένη για τέσσερις μήνες. Από τον Δεκέμβριο του 2005 μέχρι τον Μάρτιο του 2007 ήταν σε on-off σχέση με τον Έλληνα εφοπλιστή Σταύρο Νιάρχο ενώ έπειτα, από τον Φεβρουάριο μέχρι τον Νοέμβριο του 2008, ήταν σε σχέση με τον κιθαρίστα Μπέντζι Μάντεν. 

Άλλες σχέσεις της ήταν ο Ισπανός μοντέλο Ρίβερ Βίπερι (2012-2014), ο επιχειρηματίας Τόμας Γκρος (2015-2016) και ο Αμερικανός ηθοποιός Κρις Ζίλκα (2017-2018). Με τον τελευταίο υπήρξε και αρραβωνιασμένη για κάποιους μήνες. Τον Δεκέμβριο του 2019 ξεκίνησε τη σχέση της με τον επιχειρηματία Κάρτερ Ρέουμ. Μετά τον αρραβώνα τους στις 13 Φεβρουαρίου 2021, οι Χίλτον - Ρέουμ παντρεύτηκαν στις 11 Νοεμβρίου εκείνου του έτους. Έχουν αποκτήσει δύο παιδιά (έναν γιο και μια κόρη), που γεννήθηκαν μέσω παρένθετης μητρότητας.

### Sex tape
To 2003, διέρρευσε στο διαδίκτυο ένα sex tape της Χίλτον με τον τότε σύντροφο της, Ρικ Σάλομον. Ο Σάλομον κατέθεσε μήνυση εναντίον της εταιρίας που διένειμε την κασέτα αλλά και εναντίον της οικογένειας Χίλτον, την οποία κατηγόρησε ότι αμαύρωσε τη φήμη του υπονοώντας ότι είχε εκμεταλλευτεί την Χίλτον. Μήνυση προς την εταιρία διανομής, κατέθεσε αργότερα και η Χίλτον, ζητώντας 30 εκατομμύρια δολάρια για παραβίαση ιδιωτικής ζωής και συναισθηματικής αγωνίας.

## Φιλμογραφία

### Κινηματογράφος

## Δισκογραφία
* Paris (2006)

## Παραπομπές


## Εξωτερικοί Σύνδεσμοι

*
*
*

Κατηγορία:Αμερικανίδες μοντέλα
Κατηγορία:Αμερικανοί επιχειρηματίες
Κατηγορία:Αμερικανίδες τραγουδίστριες
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Ηλιοβασίλεμα

thumb|260px|right|Ο Ήλιος μόλις ένα λεπτό πριν το ηλιοβασίλεμα.
μικρογραφία|Εξοχή, Θεσσαλονίκη, Δύση
Το **ηλιοβασίλεμα** ή **δύση του Ήλιου** είναι η ημερήσια εξαφάνιση του Ήλιου κάτω από το δυτικό ορίζοντα, ως αποτέλεσμα της περιστροφής της Γης. Στην Αστρονομία, ορίζεται ως η στιγμή στην οποία η άκρη του Ήλιου που ακολουθεί εξαφανίζεται κάτω από τον ορίζοντα. Όμως, λόγω της ατμοσφαιρικής διάθλασης, τη στιγμή του ηλιοβασιλέματος, ο Ήλιος βρίσκεται ήδη μια διάμετρο κάτω από τον ορίζοντα.

## Τα χρώματα
Κατά τη διάρκεια του ηλιοβασιλέματος (όπως και της ανατολής του Ήλιου), ο ουρανός φέρει πορτοκαλί-κόκκινο χρώμα. Αυτό είναι αποτέλεσμα της σκέδασης. Μια ακτίνα φωτός αποτελείται από διάφορα μήκη κύματος, με αποτέλεσμα να γίνεται αντιληπτή ως λευκή. Τα μικρότερα μήκη κύματος (μπλε, πράσινο) διασκορπίζονται πιο έντονα από τα σωματίδια και μόρια του αέρα, απομακρυνόμενα από την ακτίνα. Κατά την ανατολή ή δύση του Ηλίου, όταν η απόσταση που η ακτίνα διανύει στην ατμόσφαιρα είναι μεγαλύτερη, τα μικρά μήκη κύματος έχουν διασκορπιστεί τελείως, με αποτέλεσμα να γίνονται πιο αντιληπτά αυτά μεγαλύτερου μήκους κύματος (κίτρινο, πορτοκαλί, κόκκινο), τα οποία στη συνέχεια σκεδάζονται από τα σταγονίδια των νεφών και σχετικά μεγάλα σωματίδια, με αποτέλεσμα ο ορίζοντας να αποκτά κόκκινο και πορτοκαλί χρώμα. Η σκέδαση των μικρότερων μηκών φωτός οφείλεται στη σκέδαση Ρέιλι από μόρια με μέγεθος μικρότερο από αυτό το μήκος κύματος του φωτός. Σωματίδια με μέγεθος παρόμοιο ή μεγαλύτερο με αυτό το μήκος φωτός, προκαλούν τη σκέδαση Μι.

## Πράσινη λάμψη
Μερικές φορές ακριβώς πριν την ανατολή ή τη δύση του Ήλιου εμφανίζεται μια πράσινη λάμψη, καθώς τα μικρότερα μήκη κυμάτων διαθλώνται περισσότερο, με αποτέλεσμα να γίνονται αντιληπτά 1-2 δευτερόλεπτα αργότερα. Αν και η λάμψη μπορεί να περιλαμβάνει και άλλα χρώματα, η απόχρωση του πράσινου είναι αυτή που επικρατεί συνήθως.

## Παραπομπές


## Εξωτερικοί σύνδεσμοι

Κατηγορία:Ηλιακά φαινόμενα
κατηγορία:Ημέρα
Κατηγορία:Μέρη της ημέρας
Ισπανικό πρωτάθλημα ποδοσφαίρου ανδρών 2015-16

Το **Ισπανικό πρωτάθλημα ποδοσφαίρου ανδρών 2015-16** είναι το 85ο πρωτάθλημα της Ισπανικής λίγκας. Ξεκίνησε στις 15 Αυγούστου 2015 και ολοκληρώθηκε στις 15 Μαΐου 2016 με πρωταθλήτρια την Μπαρτσελόνα για 24η φορά στην ιστορία της.

## Ομάδες
20 συνολικά ομάδες συμμετέχουν στο πρωτάθλημα, 17 εκ των οποίων προέρχονται από το πρωτάθλημα της περιόδου 2014-15, όπου και εξασφάλισαν την παραμονή τους στην κατηγορία.

3 ομάδες προβιβάστηκαν από την Σεγούντα Ντιβιζιόν 2014-15: η Ρεάλ Μπέτις, η Σπόρτινγκ Χιχόν και η Λας Πάλμας.

Η Αλμερία, η Κόρδοβα και η Έλτσε υποβιβάστηκαν στην Σεγούντα Ντιβιζιόν 2015-16.

## Βαθμολογία

## Αποτελέσματα

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 
|}

## Κορυφαίοι σκόρερ

Εδώ βλέπετε ποιοι παίκτες έχουν πετύχει τα περισσότερα γκολ στο πρωτάθλημα.

## Κορυφαίοι στις ασίστ

Εδώ βλέπετε ποιοι παίκτες έχουν δώσει τις περισσότερες ασίστ στο πρωτάθλημα.

## [[Ρεάλ Μαδρίτης]]<nowiki/>Εξωτερικοί σύνδεσμοι

* Επίσημος ιστότοπος της La Liga
** Ομάδες - Βαθμολογία - Αποτελέσματα

Κατηγορία:Πριμέρα Ντιβιζιόν
Κατηγορία:Ποδόσφαιρο το 2015
Κατηγορία:Ποδόσφαιρο το 2016
HACCP

Το **HACCP** (αγγ: *Hazard Analysis and Critical Control Points*, μεταφρ: ανάλυση κινδύνου και κρίσιμα σημεία ελέγχου) είναι ένα απλό και αποτελεσματικό σύστημα που έχει ως σκοπό τη διασφάλιση της υγιεινής των τροφίμων, ειδικότερα του τελικού προϊόντος.

Με το σύστημα HACCP μπορούμε να προβλέψουμε τους κινδύνους και την πιθανότητα εμφάνισής τους σε κάθε στάδιο της παραγωγικής διαδικασίας ενός τρόφιμου, και να αποφύγουμε έτσι την πρόκληση ζημιάς στην υγεία του καταναλωτή. Ουσιαστικά το σύστημα HACCP κάθε μονάδας παραγωγής είναι ένα σύνολο γραπτών διαδοχικών οδηγιών εργασίας και αποτελεσμάτων ή συζητήσεων μοναδικό για κάθε βιομηχανία, βιοτεχνία ή εγκατάσταση παραγωγής.

## Haccp και συσχετισμός με ISO 22000
Το πρότυπο ISO 22000:2017 ενσωματώνει τις αρχές του HACCP συνδυάζοντάς τες με τα προαπαιτούμενα προγράμματα και τις γενικές αρχές των συστημάτων διαχείρισης. Έχοντας εγκαταστήσει ένα σύστημα HACCP, η επιχείρηση είναι εύκολα πιστοποιήσιμη κατά ISO 22000. Τα σημαντικότερα οφέλη πιστοποίησης κατά ISO 22000:2018 είναι το ανταγωνιστικό πλεονέκτημα στην αγορά και τις απαιτήσεις των πελάτων.

## Δείτε επίσης

* Τρόφιμο
* Codex Alimentarius

## Παραπομπές


HACCP
HACCP
Κατηγορία:Ασφάλεια τροφίμων
Κατηγορία:Διαχείριση διεργασιών
Γερμανικό πρωτάθλημα ποδοσφαίρου ανδρών 2015-16

Το **Γερμανικό πρωτάθλημα ποδοσφαίρου ανδρών 2015-16** αποτελεί την 53η σεζόν της κορυφαίας ποδοσφαιρικής κατηγορίας της χώρας.

## Έδρες και Γήπεδα

## Τοποθεσίες

## Βαθμολογία

## Αποτελέσματα

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
|}

## Κορυφαίοι σκόρερ

Εδώ βλέπετε ποιοι παίκτες έχουν πετύχει τα περισσότερα γκολ στο πρωτάθλημα.

## Κορυφαίοι στις ασίστ

Εδώ βλέπετε ποιοι παίκτες έχουν δώσει τις περισσότερες ασίστ στο πρωτάθλημα.

## Πλέι-οφ παραμονής/υποβιβασμού

Οι ώρες είναι Ελλάδος.Η Άιντραχτ Φρανκφούρτης παρέμεινε στην 1η κατηγορία καθώς κέρδισε την ΦΚ Νυρεμβέργη με συνολικό σκορ 2-1.

### 1ος αγώνας

### 2ος αγώνας

## Παραπομπές

Κατηγορία:Μπούντεσλιγκα
Κατηγορία:Εγχώρια ποδοσφαιρικά πρωταθλήματα 2015–2016
Μονή Γεννήσεως Θεοτόκου Άρτας

:*Για το ναό της Ιεράς Μονής Κάτω Παναγιάς, δείτε: [[Μονή Κάτω Παναγιάς]].*

Η **Μονή Γεννήσεως Θεοτόκου** ή Κάτω Παναγία Άρτας είναι ένας οικισμός του Δήμου Αρταίων με 87 μόνιμους κατοίκους (απογραφή 2011), δίπλα στον ποταμό Άραχθο, στους πρόποδες του λόφου Περάνθης, σε μικρή απόσταση από την πόλη της Άρτας. Ο οικισμός ανγνωρίστηκε στις 16/10/1940 και προσαρτήθηκε στο Δήμο Αρταίων. Ο οικισμός πήρε το ονομά του από την Ιερά Μονή Γεννήσεως Θεοτόκου(Κάτω Παναγιά).

## Πληθυσμός
Τα στοιχεία που περιέχονται στον παρακάτω πίνακα αναφέρονται στη Δημοτική κοινότητα της Μόνη Γεννήσεως Θεοτόκου Άρτας. Τα διοικητικά όρια του Δήμου Αρταίων διευρύνθηκαν με τα σχέδια Καποδίστριας (*1998*) και Καλλικράτης (*2010*). Οι απογραφές *1940-2011* αναφέρονται σε πραγματικό πληθυσμό και οι επόμενες σε μόνιμο.

## Πρόσβαση
Ο οικισμός γειτνιάζει με το Γλυκόρριζο και η πρόσβαση είναι εφικτή μέσω της επαρχιακής οδού Άρτας - Κομμένου.

## Δείτε επίσης
*Ιερά Μονή Γεννήσεως Θεοτόκου(Κάτω Παναγιά).

## Παραπομπές


## Εξωτερικοί σύνδεσμοι
* Δήμος Αρταίων
* Περιφερειακή Ενότητα Άρτας

Μονη Γεννησεως Θεοτοκου Αρτας
Κατηγορία:Δήμος Αρταίων
Θεόδωρος Υρτακηνός

Ο **Θεόδωρος Υρτακηνός** ήταν αξιωματούχος της αυτοκρατορικής αυλής της Βυζαντινής αυτοκρατορίας στις αρχές του 14ου αιώνα. Γεννήθηκε στην Ύρτακο (σημερινή Αρτάκη) της χερσονήσου του Κυζικού κοντά στα νότια παράλια της θάλασσας του Μαρμαρά. Διακρίθηκε κατά την εποχή του Ανδρόνικου Β´ Παλαιολόγου (1282-1328), όταν και ήταν ο επιστάτης των δημοσίων διδασκάλων, και έζησε την ίδια εποχή με τον Νικηφόρο Χούμνο.

## Συγγραφικό έργο
Διασώζονται 93 από τις επιστολές του, ένα πανηγυρικός λόγος, και 3 επικήδειοι. Ο εξεζητημένος τρόπος γραφής των λόγων δυσκολεύει την κατανόηση τους, αλλά η τεχνοτροπία της γραφής φανερώνει μια καλή γνώση της αρχαίας ελληνικής ποίησης και λεπτομερή γνώση της αρχαίας ελληνικής μυθολογίας. Επίσης διασώζεται ένα σώμα κειμένων του σχετικά με την Παναγία, τον Όσιο Άνινα τον Θαυματουργό, και μια περιγραφή του κήπου της Αγίας Άννας στη Ναζαρέτ.

Οι επιστολές του εκδώθηκαν κατά τον 19ο αιώνα από τους Γκαμπριέλ ντε Λα Πορτ ντου Τέιγ (*Gabriel de La Porte du Theil*) και τον Ζαν Φρανσουά Μπουασονάντ (*Jean François Boissonade*), μέσω των κειμένων που διασώζονται στο χειρόγραφο του Παρισινού Κώδικα. Ιδιαίτερα σε αυτές που απευθύνονται σε αξιωματούχους της εποχής του, εμφανίζεται να παραπονείται συχνά για την οικονομική του ένδεια και ζητά οικονομική ενίσχυση. 

## Παραπομπές


## Σχετική βιβλιογραφία
* A. Karpozilos, "The Correspondence of Theodoros Hyrtakenos", *Jahrbuch der Österrichischen  Byzantinistik*, **43** (1993), 221-231

## Εξωτερικοί σύνδεσμοι
* Οι μονωδίες του Θεόδωρου Υρτακηνού - του Ηλία Χρυσοστομίδη, μεταπτυχιακή εργασία, Τομέας Μεσαιωνικών και Νέων Ελληνικών Σπουδών, Αριστοτέλειο Πανεπιστήμιο Θεσσαλονίκης
* Σύγχρονη μετάφραση επιστολής του Θεόδωρου Υρτακηνού - scribd.com

Κατηγορία:Βυζαντινοί του 14ου αιώνα
Κατηγορία:Βυζαντινοί αξιωματούχοι
Κατηγορία:Βυζαντινοί συγγραφείς
Κατηγορία:Βυζαντινοί επιστολογράφοι
Παγκόσμιο Πρωτάθλημα Καλαθοσφαίρισης Ανδρών Κ-19 2015

Το Παγκόσμιο Πρωτάθλημα Καλαθοσφαίρισης Ανδρών Κ-19 2015 διεξήχθη στην Κρήτη, Ελλάδα το διάστημα 27 Ιουνίου-5 Ιουλίου 2015. Αυτή είναι η 3η φορά που η Ελλάδα φιλοξενεί την διοργάνωση μετά το 1995 και το 2003. Πρωταθλήτρια αναδείχθηκε η ομάδα των ΗΠΑ.

## Ομάδες

* (διοργανώτρια)
* 
* 
* 
* 
* 
* 
* 

* 
* 
* 
* 
* 
* 
* 
* 
|}

## Πρώτος Γύρος

Όλες οι ομάδες προκρίνονται από τον πρώτο γύρο.

### Όμιλος Α

### Όμιλος Β

### Όμιλος Γ

### Όμιλος Δ

## Φάση Νοκ-Άουτ

## Ματς κατάταξης θέσεων 5-8

Οι αγώνες θα διεξαχθούν στις 4 και 5 Ιουλίου 2015.

## Ματς κατάταξης θέσεων 9-12

Οι αγώνες διεξήχθησαν στις 3-4-5 Ιουλίου 2015.

## Ματς κατάταξης θέσεων 13-16

Οι αγώνες θα διεξαχθούν στις 4 και 5 Ιουλίου 2015.

## Φάση των 16

## Προημιτελικά

## Ημιτελικά

## Μικρός Τελικός

## Τελικός

## Κατάταξη

## Πηγές
Επίσημος Ιστότοπος 

Κατηγορία:Παγκόσμιο Πρωτάθλημα Καλαθοσφαίρισης
Κάστρο Αβρότι

Το **Κάστρο Αβρότι** είναι μεσαιωνικό κάστρο του 13ου αιώνα ερείπια του οποίου διασώζονται κοντά στο εγκαταλελειμμένο χωριό Πάος (πρώην Σκούπι) του Δήμου Καλαβρύτων. Βρίσκεται χτισμένο πάνω στον λόφο του *Αγίου* *Αθανασίου* ή *Αβρότι* (παρυφάδας του Ερύμανθου) 45 περίπου χιλιόμετρα νοτιοδυτικά των Καλαβρύτων και σε υψόμετρο 1108 μέτρων.

Χτίστηκε άγνωστο πότε ακριβώς από τους Φράγκους του Πριγκιπάτου της Αχαΐας ως κατοικία για έναν από τους 12 φεουδάρχες της βαρωνίας των Καλαβρύτων στην οποία και ανήκε.

Σήμερα, διασώζονται εντός των τειχών του, ερείπια πύργων, ερείπια δύο υδατοδεξαμενών, τα ερείπια ναΐσκου του Αγίου Παντελεήμονος μήκους 10,65 μ. και πλάτους 3,40 μ. καθώς και ερείπια δεκάδων λιθόκτιστων οικιών. Το περιφερικό του τείχος είχε μήκος περίπου 1500 μέτρα και πλάτος 1 περίπου μέτρο.

## Παραπομπές


## Πηγές

* 
* 

Αβροτι
Αβροτι
Αβροτι, Καστρο
Αβροτι, Καστρο
Ηλίας Μπρεδήμας

Ο **Ηλίας Μπρεδήμας** (Θουρία Μεσσηνίας, 8 Απριλίου 1905 - Αθήνα, 17 Νοεμβρίου 1973) του Αντωνίου, ήταν Έλληνας δημοσιογράφος και πολιτικός, ο οποίος υπηρέτησε ως βουλευτής με την Αριστερά.

## Σταδιοδρομία
Γεννήθηκε στη Θουρία Μεσσηνίας στις 8 Απριλίου 1905. Σπούδασε Νομική στο Πανεπιστήμιο Αθηνών και ενεγράφη στο Δικηγορικό Σύλλογο Αθηνών το 1930. Παρουσιάσθηκε στη δημοσιογραφία το 1924 και έκτοτε συνεργάσθηκε με διάφορες αθηναϊκές εφημερίδες ως πολιτικός συντάκτης (Εστία, Ελευθερία, Ελλάς, Ακρόπολις, Αθηναϊκή, Ανεξάρτητος Τύπος). Διετέλεσε Διευθυντής του Γραφείου του Αντιβασιλέα Στρατηγού Γεωργίου Κονδύλη (1935).

Υπηρέτησε στον  Εθνικό Δημοκρατικό Ελληνικό Σύνδεσμο  (Ε.Δ.Ε.Σ), αντιστασιακή οργάνωση της κατοχής κατά του Άξονα από 4-3-43 έως 12-2-45. Κατά τη διάρκεια της κατοχής, συνελήφθη από τους Γερμανούς για την αντιστασιακή  δράση του, καταδικάσθηκε σε θάνατο και αποφυλακίσθηκε μετά από 9 μήνες από τις φυλακές Χαϊδαρίου στα πλαίσια ανταλλαγής κρατουμένων.

Έγινε ευρύτερα γνωστός για την έντονη κοινοβουλευτική του δράση και ειδικότερα τις επερωτήσεις του που συγκλόνισαν το πανελλήνιο. Ως δημοσιογράφος έγινε πασίγνωστος για τη συνέντευξη με την αρχιδούκισσα Βικτώρια Λουίζα των Αψβούργων, μητέρα της βασίλισσας Φρειδερίκης (1962). Οι ανταποκρίσεις από τα ταξίδια του στο Ανατολικό Μπλοκ και ιδιαίτερα  στην ΕΣΣΔ (Ένωση Σοβιετικών Σοσιαλιστικών Δημοκρατιών) από την Πράγα μέχρι την Τασκένδη-και στην Κούβα (στις αρχές του καθεστώτος του Φιντέλ Κάστρο) αποτέλεσαν ιστορικές για την εποχή τους δημοσιογραφικές επιτυχίες.

Στις αρχές της δεκαετίας του ’60 ήταν  ο πρώτος πολιτικός που χρησιμοποίησε τον όρο «ανένδοτος αγών», τον οποίο αργότερα  ανήγαγε σε σύνθημα ο Γεώργιος Παπανδρέου στις εκλογές του 1963.

## Ξένες Γλώσσες
Ο Μπρεδήμας ομιλούσε τη γαλλική και την αγγλική γλώσσα.

## Οικογενειακή κατάσταση
Παντρεύτηκε με την Αντιγόνη Τόλιου. Κόρη του είναι η Δρ.  Άννα Μπρεδήμα. Ήταν εξάδελφος του Τζων Μπρεδήμα, διαπρεπούς Ελληνοαμερικανού πολιτικού, υπαρχηγού των Δημοκρατικών στην Βουλή των Αντιπροσώπων και Προέδρου του Πανεπιστημίου της Νέας Υόρκης(NYU).

Απεβίωσε από εγκεφαλικό επεισόδιο, την ημέρα της εξέγερσης του Πολυτεχνείου στις 17 Νοεμβρίου 1973.

## Έργα
*"Η πρώτη δημοκρατία" (Άκμων 1960), Ιστορικό έργο αναφερόμενο στις πολιτικές εξελίξεις της περιόδου 1922-1923.

## Πηγές
*Νεώτερον Εγκυκλοπαιδικόν Λεξικόν Ήλιος, τ. ΙΕ΄, σελ. 501.
*Ελληνικόν Who's who, 1962, σελ 365

## Παραπομπές


Κατηγορία:Έλληνες δημοσιογράφοι του 20ού αιώνα
Κατηγορία:Βουλευτές εκλεγμένοι με τη Δημοκρατική Ένωση (1956)
Κατηγορία:Βουλευτές εκλεγμένοι με την ΕΔΑ
Κατηγορία:Βουλευτές Αθηνών
Κατηγορία:Βουλευτές Α΄ Αθηνών
Σπινόσαυρος

Ο **Σπινόσαυρος** ήταν μεγάλος θηριόποδας δεινόσαυρος που έζησε στην μέση κρητιδική περίοδο. Έζησε πριν από 100 με 95 εκατομμύρια χρόνια, την ίδια χρονική περίοδο με ένα άλλο γιγάντιο αρπακτικό τον Καρχαροδοντόσαυρο, αλλά δεν ανταγωνίζονταν για τροφή.

## Χαρακτηριστικά
Ο Σπινόσαυρος ζούσε στις ακτές και τα ποτάμια της Βορείου Αφρικής. Ο πρώτος σκελετός Σπινόσαυρου καταστράφηκε στο  2ο Παγκόσμιο Πόλεμο και έτσι για χρόνια ήταν άγνωστο το πώς έμοιαζε αυτό το ζώο. Σύμφωνα με νέα ευρήματα έχουν γίνει διάφοροι υπολογισμοί που δείχνουν ότι οι ενήλικες Σπινόσαυροι έφταναν τα 14-18 μέτρα σε μήκος και σε βάρος τους 7-21 τόνους. Πιο πρόσφατες έρευνες δείχνουν ότι πιθανότατα το μεγαλύτερο δείγμα είχε μήκος 16 μέτρα και ζύγιζε γύρω στους 7.5 τόνους. Είναι το μεγαλύτερο χερσαίο αρπακτικό όλων των εποχών.

Στην πλάτη του είχε ένα ιστίο μήκους 2 μέτρων. Η χρήση του δεν είναι ακριβής, ίσως το χρησημοποιούσε για την ρύθμιση της θερμοκρασίας του σώματός του. Επιπρόσθετα, σύμφωνα με την έρευνα του N. Ibrahim είχε επίπεδη πλατιά ουρά παρόμοια με αυτή των γυρίνων ή των τριτώνων που πιθανό να χρησίμευε στο κολύμπι. Τέλος είχε στενόμακρο κρανίο με μήκος έως και 1,8 μέτρα παρόμοιο με αυτό του κροκόδειλου.

## Διατροφή
Ο Σπινόσαυρος περνούσε τον περισσότερο καιρό στον νερό κυνηγόντας μεγάλα ψάρια και κροκόδειλους στα ποτάμια και πλησιόσαυρους και πτερόσαυρους στις ακτές. Σε καιρούς ξηρασίας τρεφόταν με κουφάρια δεινοσαύρων που έκλεβε από άλλα αρπακτικά ή φυτοφάγους δεινόσαρους που κυνηγούσε ο ίδιος. Το στενόμακρο κρανίο του σπινόσαυρου ήταν κατάλληλο για να γραπώνει ψάρια από το νερό.

## Παραπομπές


Κατηγορία:Δεινόσαυροι
Επίτιτλο

Το **επίτιτλο** είναι ο τυπωμένος διάκοσμος στο κενό διάστημα στην αρχή ενός κεφαλαίου, ή σε κάποιο άλλο μέρος του βιβλίου και δηλώνει διαχωρισμό. Το επίτιτλο, όπως και το πρωτόγραμμα, αναλαμβάνει συνήθως επαγγελματίας μικρογράφος και απαντάται και στα δύο κοινό ύφος. Στην μεσαιωνική Δύση συναντάμε επίτιτλα σε χειρόγραφα με ζωόμορφα και ανθρωπόμορφα μοτίβα. Στις εκδόσεις της Βίβλου κατά τον 15ο αιώνα γίνεται ευρεία χρήση με εξαιρετικό διάκοσμο. Αρχικά η μήτρα του επίτιτλου ήταν φτιαγμένη από σκαλιστό ξύλο. Από τα τέλη του 15ου αιώνα συναντάμε και μεταλλικά επίτιτλα (από μόλυβο). Η τεχνοτροπία πέρασε απο τα χειρόγραφα στα έντυπα βιβλία και κατά την περίοδο της Αναγέννησης υπήρξε εξαιρετικά δημοφιλής. Τον εικοστό αιώνα προστέθηκαν οι τεχνικές της φωτομηχανικής και η βαθυτυπία.

## Παραπομπές


## Εξωτερικοί σύνδεσμοι
* 
* 

Κατηγορία:Εκδόσεις
Κατηγορία:Τυπογραφία
Κατηγορία:Σχεδιασμός βιβλίων
Κατηγορία:Γραφιστική
Τυπογραφικό σήμα

**Τυπογραφικό σήμα** είναι το έμβλημα ή το διακριτικό σύμβολο που χρησιμοποιούσαν οι πρώτοι εκδότες από τον 15ο αιώνα. 

Το πρώτο τυπογραφικό σήμα στην ιστορία του βιβλίου αποτυπώνεται στο Ψαλτήριο (Psalterium), που κυκλοφόρησε στη Μαγεντία από τον Johann Fust και τον Peter Schoeffer στις 14 Αυγούστου του 1457. Το βιβλίο αυτό αποτελεί και το πρώτο έντυπο που στον κολοφώνα του περιλαμβάνει τα πλήρη στοιχεία της έκδοσης: τίτλο, τόπο, όνομα τυπογράφου και χρονολογία. Για το εκδοτικό αυτό σήμα οι δύο πρωτοτυπογράφοι επέλεξαν ένα σύμπλεγμα με τα οικόσημα ή εμβλήματα της οικογένειας του Fust και του Schoeffer. Το σήμα που κοσμεί τον κολοφώνα του Ψαλτηρίου εκτυπώθηκε με ερυθρά μελάνη.

Από τη δεκαετία του 1470 και μετά και άλλοι αρχετυπογράφοι άρχισαν να κοσμούν τις εκδόσεις τους με ανάλογα σήματα, τόσο στην Ιταλία όσο και στον Βορρά. Αρχικά, τα περισσότερα από αυτά ήταν μονογράμματα, που περικλείονταν είτε σε μαύρο είτε σε ερυθρό φόντο και συχνά κατέληγαν σε σταυρό, που έστεφε την όλη σύνθεση. Απλή και γραμμική ήταν και η κορνίζα, ή το περιθώριο καλύτερα, που τα περιέβαλλε, όπως λ.χ. τα τυπογραφικά σήματα του Laurentius de Rubeis de Valentia (Φερράρα, 1482), του Thomas de Blavis (Βενετία, 1483), του Antonius Zarotus (Μιλάνο, 1495), του Fridericus Meynberger (Τούμπινγκεν, 1499) και άλλων πολλών.

Τυπογραφικά σήματα που δηλώνουν τη λειτουργία ελληνικών τυπογραφείων, πρωτοεμφανίστηκαν το 1499: του Νικόλαου Βλαστού και του Ζαχαρία Καλλιέργη. Τα σήματα αυτά αντιπροσωπεύουν τη σύσταση και λειτουργία του πρώτου ελληνικής ιδιοκτησίας τυπογραφείου, που στήθηκε από τους δύο λόγιους αυτούς Κρητικούς, στη Βενετία. Έκτοτε, από τις πρώτες δεκαετίες του 16ου αιώνα, όλα τα ελληνικά βιβλία, κοσμούνται στη σελίδα τίτλου και στον κολοφώνα με τυπογραφικά-εκδοτικά σήματα.

## Παραπομπές


## Εξωτερικοί σύνδεσμοι
* 

Κατηγορία:Εκδόσεις
Κατηγορία:Τυπογραφία
Κατηγορία:Γραφιστική
Κατηγορία:Σχεδιασμός βιβλίων
Διασπορά (κυματική)

Η σχέση που περιγράφει την διάδοση ενός αρμονικού κύματος σε μία διάσταση είναι:

\Psi(x,t) = \Psi_0\sin(\omega{t}-kx)

όπου η κυκλική συχνότητα \omega είναι χαρακτηριστική της πηγής του κύματος και το κυματάνυσμα k είναι χαρακτηριστικό του μηχανικού μέσου στο οποίο το κύμα διαδίδεται. Η ταχύτητα ενός τέτοιου κύματος στο ελαστικό μέσο είναι:

 c = \frac{\omega}{k} \,\Rightarrow\, \omega(k) = ck 

όπου c είναι αυτό που λέμε **φασική ταχύτητα** v_p.

Εκτελώντας όμως ακριβέστερους υπολογισμούς διαπιστώνουμε πως η παραπάνω σχέση ισχύει προσεγγιστικά. Για παράδειγμα, για τα επιφανειακά κύματα στη θάλασσα η σχέση διασποράς υπολογίζεται ως:

\omega^2 = gk\tanh(kh)

όπου g η επιτάχυνση βαρύτητας και h το βάθος του ωκεανού. Η σχέση αυτή, για πολύ ρηχά νερά ή/και για υψηλής συχνότητας ταλαντώσεις γίνεται:

\omega^2 \,\approx\, ghk^2 \,\Rightarrow\, \omega \approx \sqrt{gh}\,k \,\Rightarrow\, c \approx \sqrt{gh} 

Όταν κύματα με ελαφρά διαφορετική συχνότητα, όπως αυτά που παράγονται με φυσικό τρόπο από τον άνεμο στην επιφάνεια της θάλασσας, ταξιδεύουν στο ίδιο ελαστικό μέσο, τότε σχηματίζονται **διακροτήματα**. Η ταχύτητα διάδοσης αυτών των σχηματισμών είναι διαφορετική. Ορίζοντας την **ομαδική ταχύτητα** ως v_g=d\omega/dk, βλέπουμε πως η ταχύτητα διάδοσης διακροτημάτων γίνεται διαφορετική στο ίδιο ελαστικό μέσο.

Η διαφορά της ταχύτητας οδηγεί σε μια διασπορά της ενέργειας του αρχικού κύματος, γι' αυτό και το φαινόμενο ονομάζεται διασπορά. Η σχέση κυκλικής συχνότητας και κυματατανύσματος ονομάζεται «σχέση διασποράς».

## Παραπομπές


Κατηγορία:Γεωμετρία
Κατηγορία:Αφηρημένη άλγεβρα
Διόσπολις

Με το όνομα **Διόσπολις**, Διός πόλις, ήταν γνωστές στην αρχαιότητα οι παρακάτω πόλεις :

* Διόσπολις η μεγάλη, αρχαία πόλη της Αιγύπτου.
* Διόσπολις η μικρά, αρχαία πόλη της Αιγύπτου.
* Διόσπολις αρχαία πόλη της Συρίας.
* άλλη ονομασία για την αρχαία Λαοδίκεια την εν Φρυγία.
* η σημερινή πόλη του Ισραήλ Λοντ.
Κορωνησία Άρτας

Η **Κορωνησία** είναι χωριό της Περιφερειακής Ενότητας Άρτας στον Αμβρακικό κόλπο, με 134 μόνιμους κατοίκους και απέχει περίπου 25 χιλιόμετρα από την πόλη της Άρτας.. Βρίσκεται στο μικρό νησί Πέρα Νησί, το οποίο όμως είναι γνωστό συνολικά ως Κορωνησία.

Σύμφωνα με το Σχέδιο Καποδίστρια, η Κορωνησία υπήρξε από το 1997 μέχρι το τέλος του 2010 τμήμα του Δήμου Αμβρακικού με έδρα την Ανέζα. Με βάση τη νέα διοικητική διαίρεση που προβλέπει το Σχέδιο Καλλικράτης, η Κορωνησία εντάχθηκε στο Δήμο Αρταίων.

## Δημογραφικά στοιχεία
Σήμερα ο πληθυσμός ανέρχεται στους 134 μόνιμους κατοίκους (απογραφή 2021), εμφανίζοντας μείωση σε σχέση με την απογραφή του 2011, όπου ο πληθυσμός ανερχόταν στους 167 κατοίκους.

Οι πληθυσμιακές διακυμάνσεις, αποτυπώνονται στον παρακάτω πίνακα.


Colors=
  id:lightgrey value:gray(0.9)
  id:darkgrey  value:gray(0.7)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize = width:755 height:373
PlotArea = left:50 bottom:50 top:30 right:30
DateFormat = x.y
Period = from:0 till:400
TimeAxis = orientation:vertical
AlignBars = justify
ScaleMajor = gridcolor:darkgrey increment:50 start:0
ScaleMinor = gridcolor:lightgrey increment:200 start:0
BackgroundColors = canvas:sfondo

BarData=
  bar:1928 text:1928
  bar:1940 text:1940
  bar:1951 text:1951
  bar:1961 text:1961
  bar:1971 text:1971
  bar:1981 text:1981
  bar:1991 text:1991
  bar:2001 text:2001
  bar:2011 text:2011
  bar:2021 text:2021
PlotData=
  color:barra width:20 align:left
  bar:1928 from:0 till: 271
  bar:1940 from:0 till: 320
  bar:1951 from:0 till: 323
  bar:1961 from:0 till: 349
  bar:1971 from:0 till: 184
  bar:1981 from:0 till: 214
  bar:1991 from:0 till: 338
  bar:2001 from:0 till: 192
  bar:2011 from:0 till: 167
  bar:2021 from:0 till: 134
PlotData=
  bar:1928 at: 271 fontsize:S text: 271 shift:(-10,5)
  bar:1940 at: 320 fontsize:S text: 320 shift:(-10,5)
  bar:1951 at: 323 fontsize:S text: 323 shift:(-10,5)
  bar:1961 at: 349 fontsize:S text: 349 shift:(-10,5)
  bar:1971 at: 184 fontsize:S text: 184 shift:(-10,5)
  bar:1981 at: 214 fontsize:S text: 214 shift:(-10,5)
  bar:1991 at: 338 fontsize:S text: 338 shift:(-10,5)
  bar:2001 at: 192 fontsize:S text: 192 shift:(-10,5)
  bar:2011 at: 167 fontsize:S text: 167 shift:(-10,5)
  bar:2021 at: 134 fontsize:S text: 134 shift:(-10,5)
TextData=
  fontsize:S pos:(20,20)
  text:"ΠΗΓΗ: E.Σ.Υ.Ε"


## Παραγωγή και απασχόληση
Οι κάτοικοι του οικισμού έχουν ως κύρια ασχολία την αλιεία και τον τουρισμό.

## Ο Όσιος Ονούφριος ο εν Κορωνησία

Ελάχιστες είναι οι πληροφορίες σχετικά με τον βίο του Οσίου Ονουφρίου. Μόνασε σε ένα μοναστήρι στο νησί της Κορωνησίας. Δεν υπάρχουν ακριβείς πληροφορίες σχετικά με τον θάνατό του. Η μνήμη του τιμάται στις 12 Ιουνίου μαζί με τον Άγιο Ονούφριο της Αιγύπτου και θεωρείται ο προστάτης της Κορωνησίας.

## Παραπομπές


## Εξωτερικοί σύνδεσμοι
* 

Κορωνησια
Κορωνησια
Κατηγορία:Δήμος Αρταίων
Κατηγορία:Νησιά του Αμβρακικού Κόλπου
Γιορτινή φορεσιά Σαλαμίνας

Ως **γιορτινή φορεσιά της Σαλαμίνας** αναφέρεται η γυναικεία ενδυμασία που φοριόταν από τον γυναικείο πληθυσμό της Σαλαμίνας κατά τις επίσημες περιστάσεις (γιορτές, γάμοι, κλπ).

## Περιγραφή
Η συγκεκριμένη φορεσιά παρουσιάζει αρκετές ομοιότητες και παρόμοια εξέλιξη με την αντίστοιχη φορεσιά των Μεγάρων αν και σταδιακά ο τύπος της φορεσιάς μετεξελίχθηκε από αγροτικού τύπου σε νησιωτικού. Κύρια χαρακτηριστικά της είναι οι έντονες αντιθέσεις των χρωμάτων και τα ανάγλυφα κεντήματα. Η φορεσιά αποτελείται από το μεταξωτό ή βαμβακερό λευκό πουκάμισο (παλιότερα χρησιμοποιούνταν κεντημένα πουκάμισα και μάλλινα σεγκούνια όπως σε άλλα μέρη της Αττικοβοιωτίας τα οποία όμως με τα χρόνια εγκαταλείφθηκαν), τον τζάκο (κοντός και εφαρμοστός μπούστος), το βελούδινο ζιπούνι, το αμάνικο φουστάνι, την ποδιά με κεντήματα τα οποία διαφοροποιούνται ανάλογα με την οικογενειακή κατάσταση της γυναίκας και το μεγάλο γιορντάνι ( κόσμημα περιλαίμιο ή επιστήθιο ). 

Για το στολισμό του κεφαλιού χρησιμοποιούνται το φεσάκι (συχνά συνοδευόμενο από  ένα δισκοειδές κόσμημα της κεφαλής γνωστό ως τ*άσι*) και το μαύρο σταμπωτό μαντήλι. Χαρακτηριστικό εξάρτημα είναι η *σκέπη (*μπόλια από ολομέταξο διαφανές ύφασμα με πλατύ κέντημα) που χρησιμοποιείται ως νυφικός κεφαλόδεσμος.

## Παραπομπές


Κατηγορία:Ελληνικές φορεσιές
Κατηγορία:Σαλαμίνα (νησί)
Coti K

Ο **Κωνσταντίνος Λουκάς Ρολάνδος Κυριάκος**, γνωστός ως **Coti K.** (Μιλάνο, 21 Μαΐου 1966), είναι Ελληνοϊταλός μουσικός, συνθέτης, ηχολήπτης και μουσικός παραγωγός. Ξεκίνησε από τα μέσα της δεκαετίας του '80 και δραστηριοποιείται μέχρι και σήμερα.

## Βιογραφία

Το 1966 γεννιέται στο Μιλάνο, από Έλληνα πατέρα και Ιταλίδα μητέρα. Το 1972, σε ηλικία 6 χρονών, έρχεται με την οικογένειά του για μόνιμη εγκατάσταση στην Ελλάδα.

Σπούδασε ηχοληψία στο School of Sound Recording στο Μάντσεστερ.

Εργάστηκε ως ηχολήπτης στο Studio Praxis για 7 χρόνια (1992-1999) όπου ηχογράφησε αλλά και συμμετείχε σε διάφορους δίσκους, όπως τους πρώτους τρεις δίσκους των Στέρεο Νόβα. Παράλληλα, από το 1984 και έπειτα, συμμετέχει σαν μουσικός (παίζοντας ηλεκτρικό μπάσο και πλήκτρα) σε διάφορα σχήματα ηλεκτρονικής και μη μουσικής (Ricochet, Dada Data, Film Noir, In Trance 95, RAW, The Kitchenware Orchestra).

Το 1992 συμμετέχει στον δίσκο συλλογή *Random Relations 1* της Elfish records για πρώτη φορά σαν Coti K., και το 1994 κυκλοφορεί το πρώτο του 12ιντσο με τίτλο *Θέρος* (FM records).

Από το 1999 και έπειτα δουλεύει σαν ανεξάρτητος παραγωγός δίσκων και έχει δουλέψει με συγκροτήματα όπως Raining Pleasure, Tuxedomoon, Γιάννης Αγγελάκας, Διάφανα Κρίνα κ.α.

Έχει γράψει μουσική για θέατρο, τηλεόραση και κινηματογράφο και έχει συνεργαστεί με διάφορους σκηνοθέτες όπως Δημήτρης Παπαϊωάννου, Θωμάς Μοσχόπουλος, Μπάμπης Μακρίδης, Γιώργος Λάνθιμος. Έχει κυκλοφορήσει οκτώ προσωπικούς δίσκους και έχει παίξει ζωντανά στην Ελλάδα και στην Ευρώπη.

Έχει κάνει διάφορες οπτικοακουστικές εγκαταστάσεις με διάφορους συνεργάτες όπως Voltnoi, Δ. Χαρίτο κ.α.

Το 2009 μαζί με τους Νίκο Βελιώτη και ILIOS ιδρύει τους Mohammad με τους οποίους κυκλοφόρησε συνολικά έξι δίσκους.

Το 2014 έβγαλε τον πρώτο προσωπικό δίσκο με τραγούδια που ερμηνεύει ο ίδιος, με το όνομα *The Man from Managra*.

## Εγκαταστάσεις
* *Suono* (2010, Γκαλερί Cheap Art)
* *Auriculars* (2009, Biennale Αθήνας)
* *Pollen* (µε τον Δ.Χαρίτο) (2009, Μουσείο Σύγχρονης Τέχνης, Αθήνα)
* *Omega* (2009, The Art Foundation, Αθήνα)
* *Statistical Harp* (µε τον Δ.Χαρίτο) (2007, Event gallery, Λονδίνο)
* *Στατιστική άρπα και άλλες μηχανές* (µε τον Δ.Χαρίτο) (2006, Κρατικό Μουσείο Σύγχρονης τέχνης)
* *Άχρονο 1* (2006, στο Time Based Arts, Πνευματικό κέντρο Αγ.Παρασκευής)
* *Στατιστική άρπα και άλλες μηχανές* (µε τον Δ.Χαρίτο) (2006, Γκαλερί Cheap Art)
* *Tone Home RMX* (µε τους Voltnoi, Δ.Χαρίτο, Θ.Ευγενίου) (2005, Synch festival)
* *Detour* (µε τους Δ.Χαρίτο, Ε.Γαβρήλου, Β.Μπουρδάκη, Δ.Σκούφη) (2004, Athens By Art)
* *Tone Home* (µε τους Voltnoi καί Δ.Χαρίτο) (2003, Γκαλερί Cheap Art)
* *Lego_Garden* (µε τον Δ.Χαρίτο) (2002, Bios 1 festival)
* *Pause* (µε τον Δ.Ρότσιο) (2001, Γκαλερί Cheap Art)
* *180<sup>ο</sup>* (µε τον Δ.Χαρίτο) (2001, Γκαλερί Kappatos)
* *Lego Kit Box* (µε τον Δ.Χαρίτο) (2000, Γκαλερί Μύλος)

## Πηγές-αναφορές


## Εξωτερικοί σύνδεσμοι
* Επίσημη ιστοσελίδα

Κατηγορία:Έλληνες μουσικοί
Κατηγορία:Έλληνες συνθέτες ηλεκτρονικής μουσικής
Κωνσταντίνος Χρυσανθόπουλος

Ο **Κωνσταντίνος Χρυσανθόπουλος** (1910-1995) ήταν Έλληνας δικηγόρος και πολιτικός. Υπηρέτησε ως βουλευτής, υφυπουργός και υπουργός.

## Βιογραφία
Γεννήθηκε στην Ελίκη Αχαΐας και ακολούθησε νομικές σπουδές στο Πανεπιστήμιο Αθηνών. Εξελέγη βουλευτής Αθηνών αρχικά με την ΕΡΕ το 1958, 1961 και 1963 και με τη Νέα Δημοκρατία το 1974. Από το 1957 ως το 1958 ήταν γενικός γραμματέας του Υπουργείου Εργασίας. Ήταν υφυπουργός Εμπορίου στην κυβέρνηση Καραμανλή από τις 17 Μαΐου 1958 ως τις 20 Σεπτεμβρίου 1961. Στην κυβέρνηση Καραμανλή χρημάτισε υπουργός Εργασίας από τις 4 Νοεμβρίου 1961 ως τις 19 Ιουνίου 1963. Μετά τη Μεταπολίτευση ανέλαβε υπουργός Κοινωνικών Υπηρεσιών από τις 22 Φεβρουαρίου 1975 ως τις 10 Σεπτεμβρίου 1976.

Απεβίωσε σε ηλικία 85 ετών, το 1995. Κηδεύτηκε στις 26 Απριλίου 1995 από τον ιερό ναό Αγίων Θεοδώρων του Α΄ Νεκροταφείου Αθηνών. Κατέλιπε τη σύζυγό του Κυβέλη, παιδιά και τον εγγονό του.

## Παραπομπές


Κατηγορία:Έλληνες υπουργοί Εργασίας
Κατηγορία:Έλληνες υπουργοί Κοινωνικών Υπηρεσιών
Κατηγορία:Έλληνες υφυπουργοί Εμπορίου
Κατηγορία:Βουλευτές Αθηνών
Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών
Κατηγορία:Έλληνες πολιτικοί του 20ού αιώνα
Κατηγορία:Ενταφιασμοί στο Πρώτο Νεκροταφείο Αθηνών
Φοίβος Δέλφης

Ο **Φοίβος Δέλφης** (1909 - 15 Φεβρουαρίου 1988) ήταν Έλληνας ποιητής, ιδρυτικό μέλος της ΕΕΛ.

## Βιογραφία
Γεννήθηκε στους Δελφούς και το πραγματικό του όνομα ήταν Γιώργος Κανέλλος. Σπούδασε Φιλολογία στο Πανεπιστήμιο Αθηνών. Είχε φιλικές σχέσεις με τον Σικελιανό,που επηρέασε και το έργο του. Πρωτοεμφανίστηκε στα ελληνικά γράμματα σε ηλικία 28 ετών με την ποιητική του συλλογή "Ειδύλλια". Για το συνολικό του έργο βραβεύτηκε από την Ακαδημία Αθηνών με τον α΄ έπαινο.
Έγραψε πολλά ποιήματα και ποιητικές συλλογές, όπως τα "Βουκολικά" (1938), "Όργος Οργής" (1948), "Η μοναξιά του λιθαριού" (1948), "Αχαοί" (1951), "Άνθρωπος της Γης" (1943), "Ρόδα του Απόλλωνα", "Θλιμμένο Πάσχα", "Ο γερο-Θωμάς", "Αγροτική συμφωνία" , "Πεσταλότσι" και άλλα. Μερικά έργα του βραβεύτηκαν και στο εξωτερικό.

## Βιβλιογραφία
*Τεκμήρια
*Έργα

## Παραπομπές


Κατηγορία:Έλληνες ποιητές
Κατηγορία:Νεοέλληνες ποιητές
Ζακ Οντιάρ

Ο **Ζακ Οντιάρ** (γαλλικά: Jacques Audiard, , 30 Απριλίου 1952) είναι Γάλλος σκηνοθέτης ταινιών και σεναριογράφος. Είναι γιος του Μισέλ Οντιάρ, εξίσου διακεκριμένου σκηνοθέτη και σεναριογράφου.

Έχει κερδίσει από δύο φορές το Βραβείο César Καλύτερης ταινίας, όπως και το Βραβείο BAFTA Καλύτερης Μη Αγγλόφωνης Ταινίας, την πρώτη για το *[[Ο χτύπος που έχασε η καρδιά μου]]* το 2005 και την δεύτερη το 2010 με την ταινία *[[Ένας Προφήτης]]*, με την τελευταία να του χαρίζει επιπλέον το Βραβείο Grand Prix στο Φεστιβάλ Καννών 2009. Η ταινία του *[[Σώμα με Σώμα]]* διαγωνίσθηκε για τον Χρυσό Φοίνικα στο Φεστιβάλ Καννών 2012.

Κατάφερε να κερδίσει τον Χρυσό Φοίνικα με την ταινία του *[[Dheepan]]* στο Φεστιβάλ Καννών 2015.

## Παραπομπές


Κατηγορία:Γάλλοι σεναριογράφοι
Κατηγορία:Γάλλοι ηθοποιοί κινηματογράφου
Κατηγορία:Γάλλοι σκηνοθέτες κινηματογράφου
NMR μηδενικού πεδίου

**NMR μηδενικού πεδίου (Zero field NMR)** είναι η λήψη φασμάτων NMR σε ένα περιβάλλον προσεκτικά σαρωμένο από μαγνητικά πεδία (Συμπεριλαμβανομένου του γήινου μαγνητικού πεδίου). Είναι χρήσιμο στη μελέτη χημικών ουσιών με μαγνητικά ενεργούς πυρήνες (με σπιν 1/2 και μεγαλύτερα) και για μελέτη της μοριακής δυναμικής (molecular dynamics).

Η ανάπτυξη πολύ ευαίσθητων μαγνητικών ανιχνευτών (SQUID (υπεραγώγιμη συσκευή μαγνητικής συμβολής Superconducting quantum interference device), συντονισμός γιγαντιαίου μονοπόλου (Giant Monopole Resonance ή GMR), ατομικό μαγνητόμετρο (atomic magnetometer)) έκανε δυνατή (τη δεκαετία του 2000) την ανίχνευση σημάτων NMR άμεσα σε περιβάλλοντα μηδενικού πεδίου. Τα προηγούμενα πειράματα NMR μηδενικού πεδίου βασίστηκαν σε έμμεση ανίχνευση όπου το δείγμα έπρεπε να πηγαίνει από το θωρακισμένο περιβάλλον μηδενικού πεδίου σε ένα υψηλό μαγνητικό πεδίο για ανίχνευση με ένα συμβατικό επαγωγικό πηνίο.

Πολύ επιτυχημένη ήταν η υλοποίηση των ατομικών μαγνητομέτρων σε μηδενικό μαγνητικό πεδίο δουλεύοντας με κυψέλες ατμού ρουβιδίου για να ανιχνευθεί NMR μηδενικού πεδίου.

Μερικές φορές έχει αναφερθεί, αλλά ανακριβώς, ως πυρηνικός τετραπολικός συντονισμός (nuclear quadrupole resonance) (NQR).

## Παραπομπές


## Παραπέρα μελέτη
*M. P. Ledbetter, C. Crawford, A. Pines, D. Wemmer, S. Knappe, J. Kitching, D. Budker "Optical detection of NMR J-spectra at zero magnetic field " J. Magn. Reson. (2009), 199, 25-29. 
*T. Theis, P. Ganssle, G. Kervern, S. Knappe, J. Kitching, M. P. Ledbetter, D. Budker and A. Pines; “Parahydrogen-enhanced zero-field nuclear magnetic resonance” Nature Physics (2011), 7, 571–575.

## Εξωτερικοί σύνδεσμοι
* https://pines.berkeley.edu/research/ultra-low-field-zero-field-nmr
* https://pines.berkeley.edu/publications/chemical-analysis-using-j-coupling-multiplets-zero-field-nmr-0
* http://physicsworld.com/cws/article/news/2013/apr/24/atomic-magnetometer-is-most-sensitive-yet

Κατηγορία:Φασματοσκοπία
Κατηγορία:Πυρηνικός μαγνητικός συντονισμός
ΟΣ Ρουμελάνζ

Η **ΟΣ Ρουμελάνζ** είναι ποδοσφαιρική ομάδα με έδρα το Ρουμελάνζ στο νοτιοδυτικό Λουξεμβούργο. Έχει τερματίσει 3 φορές στη δεύτερη θέση στο 
Πρωτάθλημα ποδοσφαίρου Λουξεμβούργου (1967–68, 1969–70, 1971–72) ενώ έχει κατακτήσει 2 φορές το κύπελλο (1967–68, 1974–75).

## Εξωτερικοί σύνδεσμοι
* Επίσημη ιστοσελίδα

Κατηγορία:Ποδοσφαιρικές ομάδες Λουξεμβούργου
Κατηγορία:Ιδρύσεις ποδοσφαιρικών ομάδων το 1908
Ανώνυμη Εταιρεία

**Ανώνυμη Εταιρεία** (ελληνικό αλφάβητο: Α.Ε., λατινικό αλφάβητο: S.A.) ορίζεται ο τύπος μιας εταιρείας σε χώρες που χρησιμοποιούν ως επί το πλείστον αστικό δίκαιο. Ανάλογα με τη γλώσσα, αυτό σημαίνει ανώνυμη εταιρεία, ανώνυμη εταιρική σχέση ή μετοχική εταιρεία. Διαφέρει από τις συνεργασίες και τις ιδιωτικές εταιρείες περιορισμένης ευθύνης.

## Δείτε επίσης
* Τύποι επιχειρηματικών οντοτήτων

Κατηγορία:Εμπορικό Δίκαιο
Κατηγορία:Εταιρική μορφή
Βίλλα Αλλατίνι

Η **Βίλλα Αλλατίνι** είναι τριώροφη έπαυλη στην περιοχή Ντεπώ που κτίσθηκε το 1898 ως κατοικία της εβραϊκής οικογένειας Αλλατίνι και βρίσκεται επί της σημερινής Λεωφόρου Β. Όλγας.

## Ιστορία
μικρογραφία|αριστερά|Άποψη της Βίλλας Αλλατίνι, το 1912, κατά τη διάρκεια της οθωμανικής περιόδου
Κτίστηκε το 1898 από τον Ιταλό αρχιτέκτονα Βιταλιάνο Ποζέλι ως εξοχική κατοικία της εβραϊκής Οικογένειας Αλλατίνι. Σημειώνεται ότι ο ίδιος αρχιτέκτονας σχεδίασε και τους Μύλους της οικογένειας Αλλατίνι που εγκαινιάστηκαν το 1890. Εκείνη την εποχή η περιοχή στην οποία βρίσκεται κτισμένη η Βίλλα ονομαζόταν συνοικία των «Εξοχών» ή συνοικία των «Πύργων».

Η βίλα, μετά την επικράτηση του κινήματος των Νεότουρκων, χρησιμοποιήθηκε από το 1909 έως το 1911 ως κατοικία του σουλτάνου Αβδούλ Χαμίτ του Β', ο οποίος αφού εκθρονίστηκε από τους Νεότουρκους διαβίωνε εκεί σε καθεστώς κατ' οίκον περιορισμού. Το 1926 στέγασε για ένα έτος τη Φιλοσοφική Σχολή, μοναδικό τμήμα του νεοσύστατου τότε Πανεπιστημίου της Θεσσαλονίκης, ενώ κατά τον Ελληνοϊταλικό Πόλεμο (1940-1941) χρησιμοποιήθηκε ως νοσοκομείο.

Στη Βίλλα Αλλατίνι από το 1979 έδρευε η Νομαρχία Θεσσαλονίκης και από το 2011 η Περιφέρεια Κεντρικής Μακεδονίας. Μετά την ολοκλήρωση του νέου κτιρίου της Περιφέρειας Κεντρικής Μακεδονίας στην οδό 26ης Οκτωβρίου 64 στο Λιμάνι, μεταφέρθηκαν οι περισσότερες υπηρεσίες από το παλαιό κτίριο. Έτσι, σήμερα η Βίλλα Αλλατίνι στεγάζει λίγα εναπομείναντα γραφεία της Περιφέρειας.

## Σημειώσεις


## Παραπομπές


## Εξωτερικοί σύνδεσμοι
* 

Κατηγορία:Κτίρια και κατασκευές στη Θεσσαλονίκη
Microsoft Access

Το **Microsoft Access** είναι ένα σύστημα διαχείρισης βάσεων δεδομένων της Microsoft που συνδυάζει την μηχανή σχεσιακής βάσης δεδομένων Microsoft Jet με ένα γραφικό περιβάλλον εργασίας χρήστη και εργαλεία ανάπτυξης λογισμικού.

## Ιστορικό

### Κώδικες
#### Project Omega
Η πρώτη προσπάθεια της Microsoft να σχεδιάσει ένα λογισμικό διαχείρισης βάσεων δεδομένων ήταν στα μέσα της δεκαετίας του 1980, όταν έλαβε την άδεια για να πληρώσει την R:Base. Στα τέλη της δεκαετίας του 1980, η Microsoft ανέπτυξε την λύση της με τον κώδικα **Omega**. Ο κώδικας Omega αποδείχθηκε το 1992 και περιείχε χαρακτηριστικά που δεν ήταν διαθέσιμα στο Access.

#### Project Cirrus
Μετά το Project Omega, μερικοί από τους προγραμματιστές του είχαν ανατεθεί σε ένα ακόμα κώδικα, με όνομα Cirrus. Ο στόχος του ήταν να ανταγωνιστεί με εφαρμογές όπως Paradox ή dBASE, το οποίο θα λειτουργούσε στα Windows.

### Τελική έκδοση
Στις 13 Νοεμβρίου του 1992 κυκλοφόρησε το Microsoft Access 1.0. Το 1994 ένα εγχειρίδιο με ελάχιστες απαιτήσεις υλικού για το Access. Το Microsoft Access 2000 αύξησε το μέγιστο μέγεθος της βάσης δεδομένων από 1GB σε 2GB για το Acces 97. Το Microsoft Access 2007 εισήγαγε μια νέα μορφή της βάσης δεδομένων: ACCDB.

## Παραπομπές


Κατηγορία:Λογισμικό Microsoft
Κατηγορία:Λογισμικό Windows
Access
Ηλεκτροπαραγωγός Σταθμός Δεκέλειας

Ο **Ηλεκτροπαραγωγός Σταθμός Δεκέλειας** είναι ένας από τους τρεις σταθμούς παραγωγής ηλεκτρικής ενέργειας που ανήκει στην Αρχή Ηλεκτρισμού Κύπρου. Η παρούσα δυναμικότητα του φτάνει τα 460 MW.

Τα έργα ανέγερσης του ξεκίνησαν το 1950, ενώ η Αρχή ιδρύθηκε το 1952. Πρόκειται, δηλαδή, για τον πρώτο της σταθμό με την πρώτη φάση του να λειτουργεί στις αρχές του 1953. Όταν ολοκληρώθηκε, αποτελείτο από δύο ατμοστρόβιλους των 7 MW και πέντε των 14 MW (σύνολο 84 MW). Οι λέβητες έκαιγαν μαζούτ.

Το 1980, η Αρχή προχώρησε με την ανέγερση έξι νέων ατμοστροβίλων ισχύος 60 MW ο καθένας. Το 1982 και 1983 τέθηκαν σε λειτουργία οι πρώτοι δύο κατασκευής Siemens, το 1989 οι επόμενοι δύο κατασκευής Toshiba με γεννήτριες Alstom, και τέλος το 1992 και 1993 οι τελευταίοι δύο κατασκευής Bharat Heavy Electricals. Και οι έξι λέβητες κατασκευάστηκαν από την Waagner-Biro. Και σ' αυτή την περίπτωση, οι λέβητες καίνε μαζούτ.

Στο μεταξύ, η παλαιά ανάπτυξη σταμάτησε να χρησιμοποιείται, αλλά πέρασαν αρκετά χρόνια μέχρι την κατεδάφισή της. Στον χώρο που καταλάμβαναν οι δεξαμενές της, ανεγέρθηκαν δύο νέες μονάδες παραγωγής, η κάθε μία ισχύος 50 MW και αποτελούμενη από τρεις μηχανές με έμβολα. Οι πρώτες τρεις κατασκευάστηκαν από την Mitsui και λειτούργησαν το 2009, ενώ οι άλλες τρεις από την Wärtsilä και λειτούργησαν το 2010. Και οι έξι ακολουθούν το θερμοδυναμικό κύκλο του Diesel καίγοντας μαζούτ, αλλά οι πρώτες τρεις έχουν δίχρονη αρχιτεκτονική και οι άλλες τρεις τετράχρονη.

## Παραπομπές


## Πηγές
* Ιστορική αναδρομή στον επίσημο ιστότοπο της Αρχής Ηλεκτρισμού Κύπρου

Κατηγορία:Εγκαταστάσεις παραγωγής ενέργειας
Κατηγορία:Ενέργεια στην Κύπρο
Σκάλα Λακωνίας

Η **Σκάλα** είναι κωμόπολη του Νομού Λακωνίας και έδρα του καλλικρατικού Δήμου Ευρώτα. Ο οικισμός βρίσκεται 38 χιλιόμετρα νοτιοανατολικά της Σπάρτης. Ο πληθυσμός είναι 2.816 κάτοικοι, σύμφωνα με την απογραφή του 2021.

## Ιστορικά στοιχεία
Το όνομα της κοινότητας προέρχεται από την αποβάθρα του Βασιλοπόταμου που υπήρχε στη συγκεκριμένη θέση, όταν ο ποταμός χτίστηκε για να γίνει πλωτός και να εξυπηρετεί τη διακίνηση εμπορευμάτων κατά τη διάρκεια της Ενετικής περιόδου.

Η Σκάλα αναφέρεται ήδη το 1700 στην ενετική απογραφή, όπου και καταγράφονται 61 οικογένειες με 219 κατοίκους συνολικά. Κατά την Ενετική περίοδο η Σκάλα ήταν μέρος της αυτόνομης επαρχίας (τεριτόριο) της πεδιάδας του Έλους. Ύστερα από την επιστροφή των Οθωμανών το 1715 η σημασία της Σκάλας υποβαθμίστηκε αφού αποκόπηκε από τα δίκτυα μεταφορών λόγω της παραμέλησης των ενετικών έργων στον Βασιλοπόταμο.

## Περιγραφή
Τον κάμπο της Σκάλας τον διασχίζουν δύο ποτάμια, ο Βασιλοπόταμος και ο Ευρώτας, τα οποία συντελούν στο να είναι μια από τις πιο εύφορες περιοχές της Λακωνίας. Οι κάτοικοι ασχολούνται κυρίως με τη γεωργία, με σημαντικότερες καλλιέργειες τα πορτοκάλια Βαλέντσια, τα μανταρίνια και τη μελισσοκομία.

## Διοικητική ιστορία
Η κοινότητα Σκάλας συστάθηκε στις 31 Αυγούστου 1912 με την απόσπαση του οικισμού Σκάλα από το δήμο Τρινάσου και τον ορισμό του ως έδρα της κοινότητας. Η κοινότητα καταργήθηκε το 1994. Ο δήμος Σκάλας συστάθηκε με την απόσπαση του οικισμού Σκάλα από την κοινότητα Σκάλας και τον ορισμό του ως έδρα του δήμου στις 5 Ιουλίου 1994 λειτούργησε ως δήμος ως την κατάργησή του το 2010 και την προσάρτησή του στο δήμο Ευρώτα.

### Κοινοτάρχες και δήμαρχοι

## Αθλητισμός
Ο Άρης Σκάλας είναι το μεγαλύτερο ποδοσφαιρικό σωματείο στη Σκάλα. Ιδρύθηκε το 1931 με έδρα τον οικισμό. Τα χρώματα του είναι το πράσινο και το λευκό και για σήμα έχει τον θεό του πολέμου, Άρη. Αγωνίζεται στο γήπεδο της Σκάλας.

## Παραπομπές


Κατηγορία:Κωμοπόλεις της περιφερειακής ενότητας Λακωνίας
Κατηγορία:Δήμος Ευρώτα
Γιασμίνα Ίλιτς

Η **Γιασμίνα Ίλιτς ** (γεν. 1985) είναι διεθνής Σέρβα καλαθοσφαιρίστρια. Την περίοδο 2009-10 αγωνίστηκε στον Παναθηναϊκό.

## Παραπομπές


## Πηγές
* Jasmina Ilic
* Προφίλ στο eurobasket.com

Κατηγορία:Καλαθοσφαιρίστριες Παναθηναϊκού
Κατηγορία:Σέρβοι καλαθοσφαιριστές
Δημήτρης Αχπαρίδης

Ο **Δημήτρης Αχπαρίδης** ήταν Έλληνας ποδοσφαιριστής, ο οποίος αγωνίστηκε ως τερματοφύλακας για την ομάδα του Άρη κατά τη δεκαετία του '50 και στην πρώτη χρονιά της Α' Εθνικής κατηγορίας.

## Καριέρα
Ο Αχπαρίδης μεταγράφηκε στον Άρη από τους Ακρίτες Συκεών το καλοκαίρι του 1956 και αγωνίστηκε ως βασικός τερματοφύλακας της ομάδας τη σεζόν 1956-57, όπου οι "κίτρινοι" κατέλαβαν τη δεύτερη θέση στο πρωτάθλημα Θεσσαλονίκης και την έβδομη θέση στην τελική φάση του πανελλήνιου πρωταθλήματος.

Την επόμενη χρονιά έπαιξε μόνο σε τρεις αγώνες, αφού τη θέση του βασικού είχε πάρει ο Βαγγέλης Πετράκης. Ο Άρης δεν κατάφερε να προκριθεί στην τελική φάση του πρωταθλήματος Ελλάδας, αφού κατέλαβε την τέταρτη θέση στο τοπικό πρωτάθλημα, αλλά την επόμενη χρονιά κατέκτησε το τελευταίο πρωτάθλημα Θεσσαλονίκης, με τον Αχπαρίδη να παίζει σε άλλους τέσσερις αγώνες για τη διοργάνωση του πρωταθλήματος και τρεις ακόμη για το κύπελλο Ελλάδας.

Κατά την πρώτη χρονιά της Α' Εθνικής, αγωνίστηκε σε δύο αγώνες πρωταθλήματος, πριν μεταβεί στη Γερμανία για σπουδές. Απεβίωσε από καρκίνο το 1993.

## Στατιστικά με τον Άρη



## Παραπομπές


## Πηγές

* Βασίλης [άγνωστο επίθετο], *Την καρδιά αν ρωτήσεις ποτέ...Αυτοί που μας έφτασαν ως τα εκατό*, αυτοέκδοση, 2014. ISBN 978-960-93-5927-6
* Αχπαρίδης Δημήτρης | aris.re

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Τερματοφύλακες ποδοσφαιριστές
Λεοπάρντι (αποσαφήνιση)

Το όνομα **Λεοπάρντι** (*Leopardi*), που σημαίνει στην ιταλική «λεοπαρδάλεις», μπορεί να αναφέρεται, ως επώνυμο, σε κάποιο από τα παρακάτω πρόσωπα:

* Τζάκομο Λεοπάρντι (1798-1837), σημαντικός Ιταλός ρομαντικός ποιητής και φιλόσοφος

* Αλεσσάντρο Λεοπάρντι (Αναγέννηση), Ιταλός γλύπτης και χυτευτής
* Μαρτσέλλο Λεοπάρντι (περ. 1750-1795), Ιταλός ζωγράφος
* Μονάλντο Λεοπάρντι (1776–1847), Ιταλός φιλόσοφος και συγγραφέας, πατέρας του Τζάκομο
* Ρομπέρτο Λεοπάρντι (γενν. 1933), Ουρουγουανός ποδοσφαιριστής
* Τσώνσυ Λεοπάρντι (γενν. 1981), Αμερικανός ηθοποιός

Επίσης:

* Στον αστεροειδή 8081 Λεοπάρντι, που πήρε το όνομά του από τον Τζάκομο Λεοπάρντι